《赠王孟嘉弇州公从孙也》
明代·胡应麟

弇山堂下一逢君，玉树翩翩自不群。马埒谩呼狂武子，龙山宁学醉参军。

朱弦暂习南风操，玉剑行冲北斗文。最忆竹林深夜语，乱星残月坐宵分。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。